יעל קרמסקי

**יעל קרמסקי** (נולדה ב-9 בפברואר 1961) היא במאית תיאטרון ישראלית. עסקה בכוריאוגרפיה עד שנת 1998. פרופסור חבר בחוג לאמנות התיאטרון באוניברסיטת תל אביב וראש התוכנית למצטיינים במשחק.

## ביוגרפיה
יעל קרמסקי נולדה בקריית חיים וגדלה בקריית מוצקין. בתם של ישעיהו ואסתר כגן. בוגרת תואר ראשון במגמה לתנועה וכתב תנועה, באקדמיה למוסיקה ולמחול ע"ש רובין, ירושלים (1983–1987). באותה תקופה רקדה בלהקת המחול של צבי גוטנהיימר בירושלים.

קרמסקי טסה לארצות הברית למשך ארבע שנים ללימודים. למדה בבית הספר ללימודי תעודה (The School For Body/Mind Centering), אמרהסט, מסצ'וסטס, בנושא חקר התנועה בהקשרה למערכות בגוף, ולהתפתחות התנועה בשנה הראשונה (1992-1988). בתקופת שהותה באמריקה בעיר ניו יורק רקדה בשלוש להקות: להקת המחול של עמוס פינחסי, קבוצת האימפרוביזציה של ה-movement research, וקבוצת התיאטרון מחול של Jan Marie. באותה עת יצרה כוריאוגרפיה לארבעה מופעים, שניים מהם מופעי סולו בביצועה לפי מוזיקה של עודד זהבי.

בשנים 1994–1998 יצרה חמש כוריאוגרפיות שהוצגו בישראל. היא עבדה עם להקה שהייתה מורכבת משחקנים, רקדניות, זמר אופרה, כנר ולוליין; בהם השחקנית והזמרת עדי עציון-זק. בהמשך השלימה תואר שני בבימוי בחוג לאמנות התיאטרון של אוניברסיטת תל אביב (1999–2004). במהלך לימודיה ביימה לראשונה בתיאטרון האוניברסיטה.

בשנת 2014 עבדה על ההפקה "פספורט". הפקה המורכבת משלושה טקסטים שונים אותם קרמסקי עיבדה בליווי דרמטורגי של פרופ' פרדי רוקם. האחד, חליפת מכתבים בין גרשום שלום בירושלים וולטר בנימין באירופה שהתקיימה בשנת משנת 1933- 1940; השני, שיחות בין שני פליטים גרמנים בתחנת הרכבת של הלסינקי ב-1941, פרי עטו של ברטולט ברכט; השלישי הוא זיכרונותיו של אביה, שהיה פליט במשך שמונה שנים בתקופת מלחמת העולם השנייה וגלה מפינסק שבבלארוס לאוזבקיסטן. ההצגה הייתה מועמדת בשש קטגוריות לפרס קיפוד הזהב, וזכתה בפרס על עיבוד לבמה. בעקבות ההפקה הקימה קרמסקי את אנסמבל פספורט, אותו היא מנהלת אמנותית עד היום (2025).

קרמסקי הוזמנה להעלות את המחזה בעיבוד מחודש לבמה ב"אקדמיה לאמנויות המופע" בציריך, בסתיו 2016. 

מבקר התיאטרון מיכאל הנדלזלץ כתב בהארץ:

בשנת 2015 ביימה קרמסקי את "האזרח ק'", עיבוד בימתי של קרמסקי לספר "המשפט" מאת פרנץ קפקא בליווי דרמטורגי של פרופ' פרדי רוקם. בשנת 2023 עיבדה לבמה את ספרו של דויד גרוסמן "נופל מחוץ לזמן".

בשנים 2004–2008 ניהלה אומנותית את תחום התיאטרון במתא"ן עד יום פירוקו על ידי החברה למתנ"סים. מאוחר יותר שימשה מנכ"לית של עמותת "אדם יוצר" (2014–2016) שתומכת בפעילות אנסמבל פספורט ובהקמת מתא"ן, פיתחה וניהלה תוכניות תיאטרון לבני נוער, פיתחה וניהלה מסלולי כתיבה לבמה לאנשי מקצוע מתחום התיאטרון.

הייתה חברה בוועדות האמנותיות של "זירת מחול", "פסטיבל המחול", "ניסוי כלים", הזירה הבין תחומית (2007–2009) ומרכז ביכורי העיתים תל אביב (2005–2008). בעבר לימדה תיאטרון, בימוי, כתיבה, מחול, תנועה וכוריאוגרפיה בבית הספר לתיאטרון חזותי בירושלים, תיכון לאמנויות תלמה ילין, גבעתיים; השתלמויות מורים בסמינר הקיבוצים, בית הספר סם שפיגל לקולנוע וטלוויזיה, מכללת שנקר בשיתוף בית הספר לשחקן-יוצר "מנוע חיפוש", בית ספר לרקדנים "ביכורי העיתים" בתל אביב ובבתי ספר שונים.

החל משנת 2009 מלמדת משחק, בימוי ויצירה עצמאית באוניברסיטת תל אביב בחוג לאמנות התיאטרון. משנת 2012 מכהנת כראש התוכנית למצטיינים במשחק (מסלול ישיר לתואר שני M.F.A) ומשמשת מרצה בכירה. בשנת 2025 מונתה לפרופסור חבר בחוג לאומנות התיאטרון של אוניברסיטת תל אביב. 

יעל קרמסקי נשואה לאהוד קרמסקי, ארכיטקט ולהם בן אחד.

## גלריית תמונות מהצגות שביימה


קובץ:Cramsky 2.jpg|יוני זיכהולץ, עידית נוידרפר ועודד סמו בהצגה "מחזה חלום", תיאטרון "המעבדה", 2003
קובץ:Cramsky 4.jpg|רוני מוסנזון נלקן, נורי יעקבי ויונתן ניב במופע "מגדל פורח באוויר", "פסטיבל ישראל", 2007
קובץ:Cramsky 3.jpg|יואב הייט בהצגה "עין לטושה", "פסטיבל תיאטרון קצר", "צוותא", 2008
קובץ:Cramsky 1.jpg|חוה אורטמן ויפתח אופיר בהצגה "רוחות", "תמונע", 2009
קובץ:Cramsky 10.jpg|דורון תבורי בהצגה "בתוך בדידות של שדות כותנה", תיאטראות "הרצליה" ו"תמונע", 2010
קובץ:Cramsky 5.jpg|נמרוד ברגמן בהצגה "בתוך בדידות של שדות כותנה", תיאטראות "הרצליה" ו"תמונע", 2010
קובץ:Cramsky 7.jpg|דורון תבורי, נעמי יואלי, אייל זוסמן ומיכל ויינברג בהצגה "פספורט", 2014
קובץ:Cramsky 8.jpg|נעמה שפירא, אייל זוסמן, יוסף אלבלק, מיכל ויינברג ועמית דרוקר בהצגה "האזרח ק'", 2015
קובץ:Cramsky 9.jpg|ערן שראל ויוסף אלבלק בהצגה "האזרח ק'", "מרכז ענבל" בסוזן דלל ו"הבימה", 2015
קובץ:תמונה של לאה.jpg|ירדן גלבוע בהצגה "לאה", 2018
קובץ:בסימן הלוטוס 01.jpg|דינה בליי, יואב הייט, איל זוסמן ואליזבט וויסמן בהצגה "בסימן הלוטוס", 2021


## עבודות בימוי

## כוריאוגרפיות

## כוריאוגרפיה להצגות

## לקריאה נוספת
* ד"ר לאה גילולה, "פצע הדחייה: על הצגת בתוך הבדידות של שדות הכותנה" מאת ברנאר-מארי קולטס", בתוך כתב העת במות ומסך, עמ' 5–21.

## קישורים חיצוניים

* 
* 
* על ההצגה "בתוך הבדידות של שדות כותנה"
*  - על "נופל מחוץ לזמן"
* 

## הערות שוליים

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:סגל אוניברסיטת תל אביב: תיאטרון
קטגוריה:מנכ"ליות עמותות
קטגוריה:מנכ"לי עמותות
קטגוריה:מנהלות ישראליות
קטגוריה:ישראליות שנולדו ב-1961
קטגוריה:ישראלים שנולדו ב-1961